pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘หม่อมเต่า’ ห่วงใย นายจ้าง ลูกจ้าง ธุรกิจท่องเที่ยวบริการเชียงใหม่จากผลกระทบโควิด - 19 [กระทรวงแรงงาน]
วันศุกร์ที่ 27 มีนาคม 2563
‘หม่อมเต่า’ ห่วงใย นายจ้าง ลูกจ้าง ธุรกิจท่องเที่ยวบริการเชียงใหม่จากผลกระทบโควิด - 19 [กระทรวงแรงงาน]
​ รัฐมนตรีว่าการกระทรวงแรงงาน ห่วงใย นายจ้าง ลูกจ้าง ธุรกิจท่องเที่ยวบริการเชียงใหม่ จากผลกระทบโควิด – 19 มอบหมายให้ ผู้ช่วยรัฐมนตรีประจํากระทรวงแรงงาน ประชุมทางไกล (Video Conference) ร่วมกับผู้ประกอบการในพื้นที่ รับฟังสภาพปัญหาความเดือดร้อน
เมื่อวันที่ 27 มีนาคม 2563 ดร.ดวงฤทธิ์ เบญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน เป็นประธานการประชุมทางไกล (Video Conference) เพื่อหารือร่วมกับผู้ประกอบการจังหวัดเชียงใหม่ ประกอบด้วย ประธานหอการค้า ผู้ประกอบการโรงแรม นายกสมาคมร้านอาหาร นายกสมาคมการโรงแรม มัคคุเทศก์ การท่องเที่ยว สมาคมรถตู้ และผู้แทนฝ่ายทรัพยากรบุคคลที่เกี่ยวข้อง เป็นต้น ณ ห้องประชุมแสงสิงแก้ว ชั้น 5 อาคารกระทรวงแรงงาน โดยมี นางเธียรรัตน์ นะวะมะวัฒน์ รองปลัดกระทรวงแรงงาน และผู้บริหารระดับสูงเข้าร่วมในครั้งนี้ด้วย โดยจากการหารือร่วมกัน ผู้ประกอบการจังหวัดเชียงใหม่ที่ได้รับผลกระทบทําให้ภาคการท่องเที่ยวและโรมแรมซบเซาลงจากการแพร่ระบาดของเชื้อไวรัสโควิด - 19 โดยผู้ประกอบการส่วนใหญ่ได้ขอให้กระทรวงแรงงานเข้าไปช่วยเหลือในด้านการหาตําแหน่งงานว่างให้ลูกจ้างที่ได้รับผลกระทบ การฝึกอาชีพ โดยเฉพาะการฝึกอบรมด้านช่างของผู้ประกอบการขนส่ง และการฝึกอบรมด้านภาษาจีน ภาษาเกาหลีและภาษารัสเซียให้แก่มัคคุเทศก์ นอกจากนี้ยังต้องการฝึกอบรมด้านประวัติศาสตร์ รวมทั้งอาชีพขับรถตู้ รถแท็กซี่ ควรให้มีการพัฒนาทักษะหรือปลูกจิตสํานึกให้มีการบริการที่ดีแก่นักท่องเที่ยว รวมถึงต้องการให้วิชาชีพมัคคุเทศก์มีระบบประกันสังคมตามมาตรา 33 หรือมาตรา 39 อีกด้วย
ผู้ช่วยรัฐมนตรีประจํากระทรวงแรงงาน กล่าวถึงมาตรการของกระทรวงแรงงานในการเยียวยาช่วยเหลือตามที่ผู้ประกอบการจังหวัดเชียงใหม่ได้ขอความช่วยเหลือ โดยได้มอบหมายให้หน่วยงานในสังกัดกระทรวงแรงงานเข้าไปช่วยเหลือตามภารกิจ อาทิ กรมการจัดหางานได้เตรียมตําแหน่งงานพาร์ทไทม์จังหวัดเชียงใหม่จํานวน 529 ตําแหน่ง จํานวน 13 บริษัท เพื่อให้ลูกจ้างได้ทํางานรายชั่วโมง และเป็นการลดค่าใช้จ่ายให้แก่นายจ้างสถานประกอบการ กรมพัฒนาฝีมือแรงงาน โดยสถาบันพัฒนาฝีมือแรงงาน 19 เชียงใหม่ และสํานักงานพัฒนาฝีมือแรงงานจังหวัดลําพูน จัดหลักสูตรฝึกอบรมไม่ว่าจะเป็น Up – skill หรือ Re - skill เช่น ฝึกทักษะด้านภาษา จิตบริการ เป็นต้น สํานักงานประกันสังคม กําลังแก้ไขกฎหมายเพื่อเพิ่มสิทธิประโยชน์ให้กับผู้ประกันตนตามมาตรา 40 ที่ประกอบอาชีพอิสระ ได้มีสวัสดิการกรณีเจ็บป่วย กรณีทุพลภาพ หรือกรณีต้องพักรักษาตัวที่โรงพยาบาล กรณีเสียชีวิต กรณีชราภาพมีเงินก้อนให้ รวมทั้งการให้การสงเคราะห์บุตร เป็นต้น และกรมสวัสดิการและคุ้มคุ้มครองแรงงาน เข้าไปให้คําแนะนําสร้างความเข้าใจที่ดีระหว่างนายจ้างกับลูกจ้างตามระบบแรงงานสัมพันธ์
แก่ผู้ประกอบการในพื้นที่อีกด้วย
ทั้งนี้ สามารถติดต่อสอบถามรายละเอียดเพิ่มเติมได้ที่หน่วยงานในสังกัดกระทรวงแรงงานในพื้นที่ หรือโทรสายด่วนกระทรวงแรงงาน 1506
รัฐบาลไทย-ข่าวทำเนียบรัฐบาล-“ดีอีเอส” หนุนเอ็ตด้าจัดอบรม “ความรู้เกี่ยวกับเทคโนโลยี Blockchain”
วันอังคารที่ 18 กุมภาพันธ์ 2563
“ดีอีเอส” หนุนเอ็ตด้าจัดอบรม “ความรู้เกี่ยวกับเทคโนโลยี Blockchain”
“ดีอีเอส” หนุนเอ็ตด้าจัดอบรม “ความรู้เกี่ยวกับเทคโนโลยี Blockchain”
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวเปิดการอบรม เรื่อง “ความรู้เกี่ยวกับเทคโนโลยี Blockchain” จัดโดยสํานักงานพัฒนาธุรกรรมทางอิเล็กทรอนิกส์ (สพธอ.) หรือ ETDA (เอ็ตด้า) หน่วยงานในสังกัด ณ ห้องวอล์กเดอะทอล์ก (Walk the Talk) ชั้น 15 กรุงเทพฯ เมื่อวันที่ 17 กุมภาพันธ์ 2563 ปลัดกระทรวงฯ กล่าวถึง ความสําคัญของบล็อกเชนว่าเป็นอีกนวัตกรรมทางเทคโนโลยีที่รุดหน้าในการใช้งานเป็นอย่างมากทั่วโลก เพราะเป็นอีกทางเลือกที่สามารถสร้างความน่าเชื่อถือในการจัดเก็บข้อมูล และรองรับต่อการตรวจสอบยืนยันความถูกต้อง ซึ่งในประเทศไทยเองได้มีการพิจารณานํามาใช้ในกระบวนการทํางานของหลายหน่วยงาน อย่างไรก็ตามเวทีอบรมในครั้งนี้ เอ็ตด้าเชิญภาคธุรกิจชั้นนําที่ใช้บล็อกเชนมาแชร์ประสบการณ์ มีหัวข้อที่น่าสนใจ เช่น "Four Development Stages of the Blockchain Technology" หรือ 4 ขั้นตอนในการพัฒนาเทคโนโลยี Blockchain จากผู้แทนบริษัทที่ให้บริการเกี่ยวกับเทคโนโลยีบล็อกเชน ได้แก่ บริษัท บิทคับ แคปปิตอล กรุ๊ปโฮลดิ้งส์ จํากัด และการเสวนา เรื่อง "การนํา Blockchain มาใช้ในกระบวนการจัดหา จ่ายเงินในภาคธุรกิจ" โดยบริษัทปูนซิเมนต์ไทย จํากัด (มหาชน) หรือ SCG ที่เป็นอีกองค์กรชั้นนําของไทย เป็นต้น
*******************
รัฐบาลไทย-ข่าวทำเนียบรัฐบาล-“อนุทิน” หารือเปิดรับนักธุรกิจญี่ปุ่นบินเข้าไทย
วันศุกร์ที่ 19 มิถุนายน 2563
“อนุทิน” หารือเปิดรับนักธุรกิจญี่ปุ่นบินเข้าไทย
รองนายกรัฐมนตรีและรัฐมนตรีว่าการกระทรวงสาธารณสุข หารือเอกอัครราชทูตญี่ปุ่นประจําประเทศไทย กําหนดแนวทางรับนักธุรกิจญี่ปุ่นบินเข้าประเทศไทย ยึดมาตรการเข้มข้นตรวจสอบและกําหนดกรอบการเดินทางที่ชัดเจน เพื่อควบคุมสถานการณ์ให้ปลอดภัย เตรียมเสนอ ศบค.พิจารณา
รองนายกรัฐมนตรีและรัฐมนตรีว่าการกระทรวงสาธารณสุข หารือเอกอัครราชทูตญี่ปุ่นประจําประเทศไทย กําหนดแนวทางรับนักธุรกิจญี่ปุ่นบินเข้าประเทศไทย ยึดมาตรการเข้มข้นตรวจสอบและกําหนดกรอบการเดินทางที่ชัดเจน เพื่อควบคุมสถานการณ์ให้ปลอดภัย เตรียมเสนอ ศบค.พิจารณาวันศุกร์ที่ 26 มิ.ย.นี้
วันนี้ (19 มิถุนายน 2563) ที่ตึกนารีสโมสร ทําเนียบรัฐบาล นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังนายนาชิดะ คาซูยะ (Mr.Nashida Kazuya) เอกอัครราชทูตญี่ปุ่นประจําประเทศไทย เข้าเยี่ยมคารวะและหารือโครงการจับคู่ท่องเที่ยวกับต่างประเทศที่บริหารจัดการสถานการณ์โควิด 19 ได้ดี หรือแทรเวล บับเบิล (Travel Bubble) ว่า พลเอกประยุทธ์ จันทร์โอชา นายกรัฐมนตรีได้รับทราบและย้ําในมาตรการความปลอดภัยการดําเนินโครงการจับคู่ท่องเที่ยวกับต่างประเทศ หรือ Travel Bubble ต้องยึดหลักการการจํากัดกลุ่มที่จะเดินทาง เบื้องต้นจะเน้นกลุ่มนักธุรกิจโดยยังไม่เปิดกว้างให้นักท่องเที่ยว จะกําหนดระยะเวลาและจํากัดการเดินทาง มีบริษัทหรือหน่วยงานต้นสังกัดให้การรับรอง ควบคู่กับมาตรการตรวจสุขภาพก่อนเดินทาง (Fit to Fly) ตรวจทั้งก่อนและเมื่อมาถึงประเทศไทย ซึ่งในรายละเอียดนั้นทางกรมควบคุมโรคได้กําหนดเงื่อนไขต่างๆ ไว้แล้ว เหลือเพียงการเพิ่มเติมในรายละเอียด และนําเข้าสู่การประชุมของศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 หรือ ศบค.ในวันที่ 26 มิถุนายน 2563 เพื่อพิจารณาตัดสินใจ
“สถานการณ์ในประเทศตอนนี้มีเพียงผู้ติดเชื้อที่เดินทางมาจากต่างประเทศอยู่ในการกักตัวสังเกตอาการ มาถึงวันนี้จึงต้องพิจารณามาตรการเพื่อให้เศรษฐกิจเดินหน้า ผลจากโควิด 19 ทําให้ไม่สามารถเดินทางไปมาทําธุรกิจได้ จึงเป็นปัจจัยที่ทําให้เกิดผลกระทบต่อเศรษฐกิจ ยืนยันว่าการผ่อนคลายในแต่ละมาตรการจะพิจารณาอย่างรอบคอบ เราต้องหารือเกี่ยวกับวิธีการที่ปลอดภัยที่สุด ทั้งแพทย์และประชาชน ต้องรู้สึกว่าพอใจกับมาตรการที่เกิดขึ้นและให้เกิดความปลอดภัยมากที่สุด” นายอนุทินกล่าว
******************************* 19 มิถุนายน 2563
*******************************************
รัฐบาลไทย-ข่าวทำเนียบรัฐบาล-กระทรวงยุติธรรม โดย สยจ.ปราจีนบุรี ให้การช่วยเหลือประชาชนในการขอปล่อยตัวชั่วคราว
วันศุกร์ที่ 14 กรกฎาคม 2560
กระทรวงยุติธรรม โดย สยจ.ปราจีนบุรี ให้การช่วยเหลือประชาชนในการขอปล่อยตัวชั่วคราว
นายถาวร กูลศิริ ยุติธรรมจังหวัดปราจีนบุรี มอบหมายให้นิติกร และนักวิชาการเงินและบัญชี ยื่นคําร้องขอปล่อยตัวชั่วคราวจําเลย ต่อศาลจังหวัดกบินทร์บุรี
เมื่อวันพฤหัสบดีที่ ๑๓ กรกฎาคม ๒๕๖๐
นายถาวร กูลศิริ ยุติธรรมจังหวัดปราจีนบุรี
มอบหมายให้นิติกร และนักวิชาการเงินและบัญชี
ยื่นคําร้องขอปล่อยตัวชั่วคราวจําเลย ต่อศาลจังหวัดกบินทร์บุรี
ตามที่คณะอนุกรรมการให้ความช่วยเหลือประจําจังหวัดปราจีนบุรี อนุมัติหลักประกันในศาลชั้นต้น
และรับเอกสารการขอเบิกค่าเดินทางและค่าพาหนะจากผู้ร้องเพื่อเป็นค่าใช้จ่ายดําเนินคดีต่อไป
รัฐบาลไทย-ข่าวทำเนียบรัฐบาล-มท.1 ลงพื้นที่ให้กำลังใจเจ้าหน้าที่ปฏิบัติงานโควิด-19 และตรวจติดตามสภาพน้ำเน่าเสียที่คลองนครเนื่องเขต จังหวัดฉะเชิงเทรา [กระทรวงมหาดไทย]
วันพฤหัสบดีที่ 14 พฤษภาคม 2563
มท.1 ลงพื้นที่ให้กําลังใจเจ้าหน้าที่ปฏิบัติงานโควิด-19 และตรวจติดตามสภาพน้ําเน่าเสียที่คลองนครเนื่องเขต จังหวัดฉะเชิงเทรา [กระทรวงมหาดไทย]
มท.1 ลงพื้นที่ให้กําลังใจเจ้าหน้าที่ปฏิบัติงานโควิด-19 และตรวจติดตามสภาพน้ําเน่าเสียที่คลองนครเนื่องเขต จังหวัดฉะเชิงเทรา
วันนี้ (14 พ.ค.63) เวลา 13:00 น. ที่ห้องประชุมองค์การบริหารส่วนตําบลคลองนครเนื่องเขต อ.เมืองฉะเชิงเทรา จ.ฉะเชิงเทรา พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ เดินทางตรวจราชการการดําเนินงานป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019 (โควิด-19) และตรวจติดตามการแก้ไขปัญหาน้ําเน่าเสียบริเวณคลองนครเนื่องเขต จังหวัดฉะเชิงเทรา โดยมี นายระพี ผ่องบุพกิจ ผู้ว่าราชการจังหวัดฉะเชิงเทรา นายประสงค์ คงเคารพธรรม รองผู้ว่าราชการจังหวัดฉะเชิงเทรา และหัวหน้าส่วนราชการที่เกี่ยวข้อง ร่วมให้การต้อนรับ
พลเอก อนุพงษ์ เผ่าจินดา กล่าวว่า วันนี้มาตรวจราชการเพื่อให้กําลังใจผู้ปฏิบัติงานกรณีโควิด-19 ต้องขอบคุณผู้ว่าราชการจังหวัดและข้าราชการทุกคน ภารกิจนี้เป็นภารกิจของชาติแต่ผู้ปฏิบัติจริง คือ เจ้าหน้าที่ในพื้นที่ เพราะแต่ละพื้นที่ย่อมรู้สถานการณ์เฉพาะและย่อมแก้ไขปัญหาได้ดี ซึ่งในระยะต่อไป คือ ต้องปรับพฤติกรรมคนให้อยู่กับโควิด-19 ให้ได้ ที่เรียกว่า New Normal แต่อย่างไรก็ตามขอชื่นชมข้าราชการ หมอ พยาบาล กํานัน ผู้ใหญ่บ้าน อาสาสมัคร ฯลฯ และให้กําลังใจเป็นอย่างยิ่ง
พลเอก อนุพงษ์ เผ่าจินดา กล่าวต่อว่า ในเรื่องการบริหารจัดการน้ําในพื้นที่เพื่อให้มีปริมาณน้ําเพียงพอกับระบบนิเวศและการอุปโภคบริโภคของประชาชน ต้องเพิ่มแหล่งเก็บน้ําเพิ่มเติมให้มีปริมาณให้เพียงพอในหน้าแล้งและรองรับ EEC ที่จะเกิดขึ้น ซึ่งจะต้องเร่งการดําเนินการโดยเร็วและให้มีที่เก็บเพียงพอ
ด้าน นายระพี ผ่องบุพกิจ ได้รายงานสถานการณ์ของโรคโควิด-19 ในพื้นที่ ซึ่งไม่มียอดผู้ติดเชื้อมาเป็นเวลา 35 วันแล้ว ทั้งนี้ก็เพราะจากการบริหารงานโดยคณะกรรมการโรคติดต่อจังหวัด ทําให้มีความคล่องตัวและเกิดประสิทธิภาพ และสําหรับสถานการณ์น้ําเน่าเสียของคลองนครเนื่องเขต จากการตรวจสอบพบว่าเกิดจากอินทรีย์สาร (วัชพืชเน่า) เนื่องจากปริมาณน้ําในคลองน้อย ออกซิเจนต่ํา ซึ่งในขณะนี้ทางกรมชลประทานช่วยปล่อยน้ําเพื่อเจือจางน้ําเน่าและนําเครื่องมือเครื่องจักรไปตักขุดวัชพืชที่เน่า และในขณะนี้เริ่มดีขึ้น ส่วนในการหาที่เก็บน้ําเพิ่มเติม ขณะนี้การประปาส่วนภูมิภาคได้ดําเนินการศึกษาและตรวจสอบสถานที่ที่จะใช้เก็บกักน้ําให้เพียงพอตลอดฤดูแล้ง และสามารถเก็บกักน้ําในฤดูฝนให้ได้ปริมาณที่เพียงพอ
จากนั้น พลเอก อนุพงษ์ เผ่าจินดา และคณะ ลงพื้นที่ตรวจติดตามการแก้ไขปัญหาน้ําเน่าเสียบริเวณคลองนครเนื่องเขต อําเภอเมืองฉะเชิงเทรา จังหวัดฉะเชิงเทรา และสถานีผลิตน้ําสวนสนของการประปาส่วนภูมิภาคสาขาฉะเชิงเทรา
กองสารนิเทศ สป.มท.
ครั้งที่ 67/2563
วันที่ 14 พ.ค. 2563
รัฐบาลไทย-ข่าวทำเนียบรัฐบาล- ปลัด ยธ. เน้นให้ยุติธรรมจังหวัดสร้างความเป็นธรรมให้กับประชาชน
วันพุธที่ 16 สิงหาคม 2560
ปลัด ยธ. เน้นให้ยุติธรรมจังหวัดสร้างความเป็นธรรมให้กับประชาชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นวิทยากรบรรยาย ภายใต้โครงการสัมมนาเชิงปฏิบัติการเพื่อขับเคลื่อนยุติธรรม : ภารกิจ และ กพยจ.
เมื่อวันพุธที่ ๑๖ สิงหาคม ๒๕๖๐ เวลา ๑๓.๐๐ น.
ณ ห้องจูปิเตอร์ ๘-๑๐ อาคารชาเลนเจอร์ อิมแพค เมืองทองธานี จังหวัดนนทบุรี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นวิทยากรบรรยาย ภายใต้โครงการสัมมนาเชิงปฏิบัติการเพื่อขับเคลื่อนยุติธรรม : ภารกิจ และ กพยจ.
ในหัวข้อ “ยุติธรรมจังหวัด : กลไกสําคัญในการขับเคลื่อนภารกิจกระทรวงยุติธรรม”
โดยมีหัวหน้าส่วนราชการในสังกัดกระทรวงยุติธรรม ยุติธรรมจังหวัดทั่วประเทศ สํานักงานคณะกรรมการ
ป้องกันและปราบปรามยาเสพติด ภาค ๑ - ๙ ศูนย์ปฏิบัติการคดีพิเศษ
และสํานักงานคุ้มครองสิทธิและเสรีภาพส่วนภูมิภาค เข้าร่วมฯ
โอกาสนี้ ปลัดกระทรวงยุติธรรม กล่าวว่า การทํางานของยุติธรรมจังหวัดจะต้องบูรณาการการทํางานร่วมกัน
โดยมองในภาพรวมของกระทรวงยุติธรรม และต้องมีเป้าหมายการทํางานที่ชัดเจน มีประสิทธิภาพ
และมีประสิทธิผล ทั้งนี้จะต้องปรับรูปแบบการทํางานให้มีความรวดเร็วมากยิ่งขึ้น
เพื่อสร้างความเป็นธรรมให้กับประชาชน นอกจากนี้จะต้องสร้างการรับรู้ให้กับประชาชนอย่างต่อเนื่อง
โดยการนําเทคโนโลยีที่ทันสมัยมาใช้เป็นเครื่องมือในการสร้างองค์ความรู้ให้กับประชาชนให้เข้าถึงความเป็นธรรม
ได้โดยง่าย สะดวก และรวดเร็ว ตลอดจนเสริมสร้างความรู้ ความเข้าใจให้กับประชาชนในด้านการอํานวยความยุติธรรม
ให้สามารถนําความรู้ที่ได้รับไปปรับใช้ เพื่อนําไปสู่ความเป็นธรรม ลดความเหลื่อมล้ําในสังคมได้อย่างมีประสิทธิภาพมากยิ่งขึ้น
อีกทั้ง ยุติธรรมจังหวัดจะต้องรู้ข้อมูลเกี่ยวกับด้านกระบวนการยุติธรรมภายในจังหวัด
เพื่อให้นําข้อมูลต่างๆ มาคิดวิเคราะห์และหาแนวทางแก้ไขปัญหาที่จะเกิดขึ้น
ในกระบวนการยุติธรรมให้กับประชาชนต่อไป
รัฐบาลไทย-ข่าวทำเนียบรัฐบาล-มหาดไทยเผยผู้ว่าฯ 47 จังหวัด สั่งปิดร้านค้าและสถานประกอบการขายสุรา สกัดการแพร่ระบาดโควิด-19 [กระทรวงมหาดไทย]
วันเสาร์ที่ 11 เมษายน 2563
มหาดไทยเผยผู้ว่าฯ 47 จังหวัด สั่งปิดร้านค้าและสถานประกอบการขายสุรา สกัดการแพร่ระบาดโควิด-19 [กระทรวงมหาดไทย]
มหาดไทยเผยผู้ว่าฯ 47 จังหวัด สั่งปิดร้านค้าและสถานประกอบการขายสุรา สกัดการแพร่ระบาดโควิด-19
วันนี้ (11 เม.ย.63)ศูนย์อํานวยการบริหารสถานการณ์โรคติดเชื้อไวรัสโคโรนา 2019 (โควิด - 19) กระทรวงมหาดไทย (ศบค.มท.) เปิดเผยว่าตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในหลายจังหวัดทั่วประเทศ ซึ่งกระทรวงมหาดไทยได้มอบนโยบายไปยังผู้ว่าราชการจังหวัดทุกจังหวัดในฐานะผู้กํากับการบริหารราชการในสถานการณ์ฉุกเฉินจังหวัด ในการกําหนดมาตรการเพื่อสกัดและลดการแพร่ระบาดของโรคโควิด-19 ให้เกิดผลอย่างเป็นรูปธรรมและมีประสิทธิภาพ
โดยในขณะนี้ (11 เม.ย.63) ณ เวลา 12:00 น.ศบค. มท. ได้รับรายงานการพิจารณาออกคําสั่งปิดร้านค้าและสถานประกอบการจําหน่ายสุราเป็นการชั่วคราวรวม 47 จังหวัดเพื่อลดความเสี่ยงของประชาชนในการสัมผัสเชื้อโรคในช่วงการแพร่ระบาดโรคโควิด-19 ซึ่งมีรายละเอียดวันและจังหวัด ดังนี้
1) ปิดจนกว่าจะมีคําสั่งเปลี่ยนแปลง จํานวน 2 จังหวัด ได้แก่ จังหวัดชลบุรี และพิษณุโลก
2) ปิดถึงวันที่ 15 เมษายน จํานวน 2 จังหวัด ได้แก่ ระยอง และระนอง
3) ปิดถึงวันที่ 16 เมษายน จํานวน 5 จังหวัดได้แก่ สกลนคร ยะลา พิจิตร ลพบุรี และเชียงราย
4) ปิดถึงวันที่ 17 เมษายน จํานวน 4 จังหวัด ได้แก่ อุตรดิตถ์ กาฬสินธุ์ ยโสธร และสุราษฎร์ธานี
5) ปิดถึงวันที่ 18 เมษายน จํานวน 2 จังหวัด ได้แก่ นครราชสีมา และเพชรบูรณ์
6) ปิดถึงวันที่ 19 เมษายน จํานวน 5 จังหวัด ได้แก่ ฉะเชิงเทรา นครนายก ปทุมธานี ตราด และราชบุรี
7) ปิดถึงวันที่ 20 เมษายน จํานวน 13 จังหวัด ได้แก่ เชียงใหม่ สมุทรสาคร กําแพงเพชร แพร่ ชัยภูมิ สมุทรปราการ อ่างทอง ลําปาง สุโขทัย อุทัยธานี นราธิวาส หนองคาย และนนทบุรี
8) ปิดถึงวันที่ 30 เมษายน จํานวน 14 จังหวัด ได้แก่ ลําพูน บุรีรัมย์ สุรินทร์ นครปฐม สมุทรสงคราม ร้อยเอ็ด ชัยนาท สุพรรณบุรี มุกดาหาร ประจวบคีรีขันธ์ อุบลราชธานี กาญจนบุรี ปราจีนบุรี และเพชรบุรี
ทั้งนี้ศบค.มท. โดยนายฉัตรชัย พรหมเลิศ ปลัดกระทรวงมหาดไทย ได้เน้นย้ําให้ผู้ว่าราชการจังหวัดดําเนินมาตรการเพื่อสกัดและลดการแพร่ระบาดของเชื้อโควิด-19 อย่างเข้มข้นและต่อเนื่อง รวมทั้งสร้างการรับรู้กับประชาชนในพื้นที่ในการปฏิบัติตามคําแนะนําของ ศบค. อย่างเคร่งครัด เพื่อความปลอดภัยและสวัสดิภาพของประชาชนทุกคน
รัฐบาลไทย-ข่าวทำเนียบรัฐบาล-บริษัท ซีเกท เทคโนโลยี (ประเทศไทย) จำกัด ขอเข้าพบ รมว.กระทรวงดิจิทัลฯ เน้นหารือเรื่องข้อมูลส่วนบุคคล และ Data Governance ของไทย
วันพฤหัสบดีที่ 21 พฤศจิกายน 2562
บริษัท ซีเกท เทคโนโลยี (ประเทศไทย) จํากัด ขอเข้าพบ รมว.กระทรวงดิจิทัลฯ เน้นหารือเรื่องข้อมูลส่วนบุคคล และ Data Governance ของไทย
บริษัท ซีเกท เทคโนโลยี (ประเทศไทย) จํากัด ขอเข้าพบ รมว.กระทรวงดิจิทัลฯ เน้นหารือเรื่องข้อมูลส่วนบุคคล และ Data Governance ของไทย
18 พฤศจิกายน 2562 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยคณะผู้บริหารและเจ้าหน้าที่ของกระทรวงดิจิทัลฯ ได้ให้บริษัท ซีเกท เทคโนโลยี (ประเทศไทย) จํากัด เข้าพบหารือ ซึ่งนําโดย Miss Kate Schuelke ผู้บริหารระดับสูงด้านกฎหมายจากสหรัฐอเมริกา และนางสาวขวัญจิต สุดสวัสดิ์ หัวหน้าฝ่ายรัฐกิจและกิจการสัมพัธ์ ประจําประเทศไทย และภูมิภาคอาเซียน เข้าหารือในประเด็นด้านนโยบายและการจัดการในเรื่องการปกป้องข้อมูลส่วนบุคคล และด้าน Data Governance ที่เกี่ยวข้อง ที่จะสอดคล้องกับกฎหมายคุ้มครองข้อมูลส่วนบุคคลของประเทศไทย ณ ห้องประชุม MDES 2 ชั้น 9 กระทรวงดิจิทัลเพื่อเศรษฐกิจและสังคม
****************
รัฐบาลไทย-ข่าวทำเนียบรัฐบาล-รพ.บางสะพาน กลับเข้าสู่ภาวะปกติ ส่งทีมแพทย์ลงพื้นที่ดูแลสุขภาพปชช.ที่ได้รับผลกระทบ
วันพฤหัสบดีที่ 9 พฤศจิกายน 2560
รพ.บางสะพาน กลับเข้าสู่ภาวะปกติ ส่งทีมแพทย์ลงพื้นที่ดูแลสุขภาพปชช.ที่ได้รับผลกระทบ
กระทรวงสาธารณสุข กําชับสถานพยาบาลติดตามสถานการณ์ฝนตกหนักอย่างใกล้ชิด
กระทรวงสาธารณสุข กําชับสถานพยาบาลติดตามสถานการณ์ฝนตกหนักอย่างใกล้ชิด ดําเนินการตามแผนป้องกันสถานบริการและการจัดบริการประชาชนต่อเนื่อง โรงพยาบาลบางสะพานเข้าสู่ภาวะปกติ ส่งทีมแพทย์ลงพื้นที่ ต.บ้านกรูด เยียวยาประชาชนที่ได้รับผลกระทบ
นายแพทย์โอภาส การย์กวินพงศ์ รองปลัดกระทรวงสาธารณสุข ให้สัมภาษณ์ว่า ตามประกาศกรมอุตุนิยมวิทยา ว่า วันที่9พฤศจิกายน 2560 พายุดีเปรสชั่นที่ปกคลุม จังหวัดประจวบคีรีขันธ์และชุมพร ได้เคลื่อนตัวลงสู่ทะเลอันดามันแล้วสถานบริการที่อาจได้รับผลกระทบ อยู่ในจังหวัดระนอง พังงา และภูเก็ตได้กําชับสถานบริการสาธารณสุขในพื้นที่ที่เสี่ยงต่อภาวะน้ําท่วม ให้ดําเนินการตามแผนป้องกันความเสียหายที่จะเกิดขึ้นและเตรียมหน่วยแพทย์เคลื่อนที่ดูแลผู้ประสบภัย
สําหรับสถานการณ์โรงพยาบาลบางสะพาน จ.ประจวบคีรีขันธ์ ได้รับรายงานว่าสถานการณ์และระดับน้ํานอกโรงพยาบาลลดลง เริ่มกลับเข้าสู่ภาวะปกติ จึงปรับแผนการป้องกันและจัดบริการประชาชนเพื่อสะดวกต่อการให้บริการโดยเปิดให้บริการผู้ป่วยนอกห้องคลอด ตามปกติและเตรียมห้องผ่าตัดพร้อมรับผู้ป่วยฉุกเฉินส่วนผู้ป่วยภาวะวิกฤตจํานวน 7 ราย ที่มีการเคลื่อนย้ายนั้นยังคงรักษาตัวอยู่ที่โรงพยาบาลประจวบคีรีขันธ์และโรงพยาบาลหัวหิน ผู้ป่วยที่เตรียมส่งไปรักษาในโรงพยาบาลอื่นๆนั้น จากการประเมินสถานการณ์ระดับน้ําลดลงเข้าสู่ภาวะปกติแล้ว จึงไม่มีการเคลื่อนย้ายแต่อย่างใด
นอกจากนี้โรงพยาบาลได้ส่งทีมแพทย์ลงพื้นที่ ต.บ้านกรูด หมู่ที่ 2 และ หมู่ที่ 5 ซึ่งมีประชากรจํานวนกว่า 100 หลังคาเรือน ที่ได้รับผลกระทบจากภาวะฝนตกหนักน้ําท่วมดูแลสุขภาพร่างกายและจิตใจ อย่างไรก็ตาม ยังคงตรึงแผนการป้องกันสถานบริการ ก่อนจะมีการประกาศสถานการณ์เข้าสู่ภาวะปกติอย่างเป็นทางการต่อไป
ขอให้สถานบริการที่อยู่ในพื้นที่เสี่ยง ติดตามสถานการณ์อย่างใกล้ชิด เตรียมแผนรับมือป้องกันสถานพยาบาลและแผนการให้การดูแลประชาชนอย่างทันท่วงที และขอให้ประชาชนดูแลสุขภาพ ระมัดระวังอันตรายจากน้ําที่อาจท่วมอย่างฉับพลัน หากเจ็บป่วยฉุกเฉินแจ้งสายด่วน 1669 ตลอด 24 ชั่วโมง
***************************** 9 พฤศจิกายน 2560
รัฐบาลไทย-ข่าวทำเนียบรัฐบาล-สธ.ส่งทีมแพทย์ดูแลประชาชนได้รับผลกระทบไฟไหม้บ่อขยะ อ.เกาะคา จ.ลำปาง
วันศุกร์ที่ 23 มีนาคม 2561
สธ.ส่งทีมแพทย์ดูแลประชาชนได้รับผลกระทบไฟไหม้บ่อขยะ อ.เกาะคา จ.ลําปาง
กระทรวงสาธารณสุขส่งทีมแพทย์ดูแลประชาชนที่ได้รับผลกระทบในพื้นที่เหตุไฟไหม้บ่อกําจัดขยะศูนย์ประสานงานด้านการกําจัดขยะ เขตบ้านเหล่าแม่ปูน ม.7 ต.ศาลา อ.เกาะคา จ.ลําปาง เบื้องต้น ไม่มีปัญหาด้านสุขภาพ ได้แจกหน้ากากอนามัย 30,000 ชิ้น
กระทรวงสาธารณสุขส่งทีมแพทย์ดูแลประชาชนที่ได้รับผลกระทบในพื้นที่เหตุไฟไหม้บ่อกําจัดขยะศูนย์ประสานงานด้านการกําจัดขยะ เขตบ้านเหล่าแม่ปูน ม.7 ต.ศาลา อ.เกาะคา จ.ลําปาง เบื้องต้น ไม่มีปัญหาด้านสุขภาพ ได้แจกหน้ากากอนามัย 30,000 ชิ้น พร้อมติดตามอย่างเนื่อง 1 สัปดาห์
พญ.พรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ได้รับรายงานจากนายแพทย์สาธารณสุขจังหวัดลําปางว่า เมื่อวันที่ 22 มีนาคม 2561 เวลาประมาณ 19.00 น. เกิดเหตุไฟไหม้บ่อกําจัดขยะศูนย์ประสานงานด้านการกําจัดขยะ เขตบ้านเหล่าแม่ปูน ม.7 ต.ศาลา อ.เกาะคา จ.ลําปาง จํานวน 2 ไร่เศษ เจ้าหน้าที่สามารถควบคุมควันไฟบ่อขยะ แต่ยังมีกลุ่มควันไฟ ปกคลุมบริเวณใกล้เคียง สํานักงานสาธารณสุขจังหวัดลําปาง ได้ส่งทีมแพทย์เข้าดูแลประชาชนที่ได้รับผลกระทบในพื้นที่ เบื้องต้นยังไม่พบผู้มีปัญหาด้านสุขภาพโดยได้แจกหน้ากากอนามัยป้องกันการป้องกันฝุ่นละอองไปแล้วจํานวน 30,000 ชิ้น
พญ.พรรณพิมล กล่าวต่อว่ าจะได้ส่งเจ้าหน้าที่สาธารณสุขและอาสาสมัครสาธารณสุขประจําหมู่บ้าน(อสม.) เคาะประตูบ้านติดตามประชาชนที่อาศัยบริเวณใกล้บ่อขยะที่อาจได้รับผลกระทบอีกทางหนึ่งด้วย นอกจากนี้จะได้ร่วมกับหน่วยงานที่เกี่ยวข้องดูแล ความสะอาดระบบสุขาภิบาล อาหารและน้ํา และให้คําแนะนําการดูและสุขภาพให้ประชาชนที่อยู่รอบบ่อขยะ ตรวจคัดกรองสุขภาพประชาชนในกลุ่มเสี่ยงโดยเฉพาะ เด็กเล็ก หญิงตั้งครรภ์ ผู้สูงอายุ ผู้พิการ ผู้ที่มีโรคประจําตัวเช่น หอบหืด โรคหัวใจ โรคถุงลมโป่งพอง ซึ่งอาจเกิดอาการได้ง่ายกว่ากลุ่มอื่น และตรวจปริมาณมลพิษทางอากาศ เพื่อประเมินผลกระทบ และเฝ้าระวังสุขภาพประชาชนรอบพื้นที่บ่อขยะต่อไปอีกเป็นเวลา1สัปดาห์ หรือรอจนกว่าควันไฟจะหมดไปจากพื้นที่
หากประชาชนเจ็บป่วยฉุกเฉินสามารถโทรขอความช่วยเหลือที่สายด่วน 1669 ฟรี ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ หนุน 77 จังหวัดสร้างสินค้า “จีไอ” ของตนเอง ยกระดับให้เป็นเป้าหมายของนักท่องเที่ยวทั่วโลก ล่าสุดเตรียมขึ้นทะเบียนส้มบางมดและลิ้นจี่บางขุนเทียน เป็นสินค้าจีไอของกรุงเทพฯ
วันอาทิตย์ที่ 4 มิถุนายน 2560
นายกฯ หนุน 77 จังหวัดสร้างสินค้า “จีไอ” ของตนเอง ยกระดับให้เป็นเป้าหมายของนักท่องเที่ยวทั่วโลก ล่าสุดเตรียมขึ้นทะเบียนส้มบางมดและลิ้นจี่บางขุนเทียน เป็นสินค้าจีไอของกรุงเทพฯ
นายกฯ หนุน 77 จังหวัดสร้างสินค้า “จีไอ” ของตนเอง ยกระดับให้เป็นเป้าหมายของนักท่องเที่ยวทั่วโลก ล่าสุดเตรียมขึ้นทะเบียนส้มบางมดและลิ้นจี่บางขุนเทียน เป็นสินค้าจีไอของกรุงเทพฯ
วันที่ 4 มิถุนายน 2560 รัฐบาลเดินหน้าผลักดันโครงการส่งเสริมหนึ่งจังหวัดหนึ่งสิ่งบ่งชี้ทางภูมิศาสตร์ หรือจีไอ เพื่อส่งเสริมให้ประชาชนในแต่ละท้องถิ่นผลิตสินค้าที่มีคุณลักษณะพิเศษประจําถิ่น ช่วยเพิ่มมูลค่าและเป็นเครื่องมือการตลาดให้แก่ผู้ขาย โดยตั้งเป้าให้ทุกจังหวัดมีสินค้าจีไอเป็นของตนเอง ล่าสุดเตรียมขึ้นทะเบียนส้มบางมดและลิ้นจี่บางขุนเทียน เป็นสินค้าจีไอของ กทม.
“การขึ้นทะเบียนจีไอ ถือเป็นการคุ้มครองทรัพย์สินทางปัญญารูปแบบหนึ่ง ซึ่งแสดงให้เห็นถึงความเชื่อมโยงระหว่างพื้นที่แหล่งกําเนิดกับตัวสินค้า เช่น ส้มบางมด เป็นส้มเขียวหวานที่มีเนื้อสีส้มอมทอง รสชาติอร่อยหวานอมเปรี้ยวเล็กน้อย เริ่มปลูกใน ต.บางมด กทม. เมื่อปี 2468 หรือลิ้นจี่บางขุนเทียน ที่นิยมปลูกบริเวณสองฝั่งคลองบางขุนเทียนมาตั้งแต่ยุคต้นกรุงรัตนโกสินทร์ เป็นต้น”
ทั้งนี้ พลเอก ประยุทธ์ จันทร์โอชา นายกรัฐมนตรี ได้รับรายงานว่า ปัจจุบันประเทศไทยมีสินค้าที่ขึ้นทะเบียนจีไอแล้ว 75 ชนิด จาก 70 จังหวัดทั่วประเทศ ครอบคลุมทั้งผลิตภัณฑ์ข้าว เช่น ข้าวสังข์หยดเมืองพัทลุง ข้าวลืมผัวเพชรบูรณ์ ผลิตภัณฑ์อาหาร เช่น หมูย่างเมืองตรัง ขนมหม้อแกงเมืองเพชร ผลิตภัณฑ์ผักผลไม้ เช่น ส้มโอนครชัยศรี สัปปะรดนางแล ผลิตภัณฑ์ผ้า เช่น ผ้าตีนจกแม่แจ่ม ผ้าไหมแพรวากาฬสินธุ์ ผลิตภัณฑ์หัตถกรรมอุตสาหกรรม เช่น ครกหินอ่างศิลา เครื่องปั้นดินเผาเกาะเกร็ด และผลิตภัณฑ์ไวน์ เช่น ไวน์ที่ราบสูงภูเรือ แต่ยังเหลืออีกเพียง 7 จังหวัดที่ยังไม่ได้มีการยื่นคําขอขึ้นทะเบียนสินค้าจีไอ ได้แก่ จ.สระแก้ว สิงห์บุรี สมุทรสาคร สตูล กาญจนบุรี ระนอง และกระบี่
“ท่านนายกฯ อยากให้ทุกจังหวัดขึ้นทะเบียนสินค้าจีไออย่างน้อย 1 อย่าง โดยเฉพาะชุมชนที่มีสินค้าเป็นเอกลักษณ์ แต่ไม่ใช่แหล่งท่องเที่ยวยอดนิยม เพื่อให้สินค้านั้นเป็นเครื่องมือช่วยดึงดูดนักท่องเที่ยวจากทั่วโลก ทําให้คนในท้องถิ่นมีอาชีพและรายได้เพิ่มขึ้น”
สําหรับการหาตลาดให้กับสินค้าจีไอ ขณะนี้รัฐบาลได้นําร่องจัดมุม GI Corner ในห้างสรรพสินค้า 2 สาขา คือ เซ็นทรัลฟู้ด ฮอลล์ สาขาชิดลม และท็อปส์มาร์เก็ต เซ็นทรัลพลาซา สาขาแจ้งวัฒนะ คาดว่าสิ้นปีนี้จะมี GI Corner ครบ 100 สาขา นอกจากนี้ ยังมีแผนเข้าไปช่วยพัฒนาผลิตภัณฑ์และบรรจุภัณฑ์สินค้าจีไอให้ตรงกับความต้องการของผู้บริโภค และเร่งประชาสัมพันธ์ให้ผู้ซื้อรู้จักสินค้าจีไอมากขึ้น เพื่อเจาะตลาดเฉพาะกลุ่มที่นิยมสินค้าที่มีคุณภาพสูง เป็นของดี ของแท้ และของหายากในท้องถิ่น
---------------------------------------
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือนักท่องเที่ยวแจ้งประวัติการเดินทาง
วันพฤหัสบดีที่ 27 กุมภาพันธ์ 2563
นายกรัฐมนตรีขอความร่วมมือนักท่องเที่ยวแจ้งประวัติการเดินทาง
นายกรัฐมนตรีขอความร่วมมือนักท่องเที่ยวแจ้งประวัติการเดินทาง
วันนี้ เวลา 09.50 น. ณ อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวย้ํารัฐบาลเฝ้าระวังการแพร่ระบาดอย่างเข้มงวด ในส่วนของคณะรัฐมนตรีที่ได้มีเดินทางไประเทศเสี่ยงทั้ง 3 ท่านนั้นยืนยันว่า ได้เข้ารับการตรวจที่สถาบันบําราศนราดูรเรียบร้อยแล้ว และตรวจไม่พบอาการอย่างใด แต่ได้สั่งให้ระวังตัวเองและคอยติดตามดูอาการ โดยให้แพทย์ได้นัดเป็นระยะ ๆ ช่วงเวลาที่อาจจะมีการฟักตัว ก็ขอให้ระมัดระวังอย่าอยู่ใกล้กับคนอื่น ทุกคนทราบดีเป็นหน้าที่ของตัวเอง เมื่อมีมาตรการต่าง ๆ ออกมาขอให้ทุกคนร่วมมือ ปัญหาสําคัญอยู่ที่บางคนไม่แจ้ง ฉะนั้นทุกคนต้องช่วยกัน
นายกรัฐมนตรียังได้ได้สั่งการในคณะรัฐมนตรี เลี่ยงการเดินทางไปดูงานในต่างประเทศพื้นที่เสี่ยง และ ให้เปลี่ยนเป็นการดูงานในประเทศแทน เพื่อช่วยส่งเสริมการท่องเที่ยวไทย และจะได้เกิดแก่ประโยชน์ในพื้นที่ เช่น การจัดการประชุมต่าง โดยเฉพาะการประชุมของส่วนราชการต่าง ๆ
........................................
รัฐบาลไทย-ข่าวทำเนียบรัฐบาล-รมว.วธ.เปิดโครงการเศรษฐกิจพอเพียงวิถีไทย (อะเมซิ่ง มหาสวัสดิ์ 1 เดียวในสยาม)
วันอังคารที่ 21 มีนาคม 2560
รมว.วธ.เปิดโครงการเศรษฐกิจพอเพียงวิถีไทย (อะเมซิ่ง มหาสวัสดิ์ 1 เดียวในสยาม)
รมว.วธ.เปิดโครงการเศรษฐกิจพอเพียงวิถีไทย (อะเมซิ่ง มหาสวัสดิ์ 1 เดียวในสยาม)
วันที่ 3 มีนาคม 2560 เวลา 14.00 น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นประธานเปิดโครงการเศรษฐกิจพอเพียงวิถีไทย (อะเมซิ่ง มหาสวัสดิ์ 1 เดียวในสยาม) และเยี่ยมชมวู้ดแลนด์ เมืองไม้ โดยมีผู้บริหารระดับสูงของกระทรวงวัฒนธรรม รองผู้ว่าราชการจังหวัดนครปฐม ประชาชน นักเรียนและเครือข่ายชุมชน เข้าร่วมงาน ณ เรือนรักในหลวง วู้ดแลนด์ เมืองไม้ อําเภอนครชัยศรี จังหวัดนครปฐม
รัฐบาลไทย-ข่าวทำเนียบรัฐบาล-ปลัดฯก.อุต หารือด้านSME กับประธาน Tokyo SME Support Center
วันจันทร์ที่ 20 พฤศจิกายน 2560
ปลัดฯก.อุต หารือด้านSME กับประธาน Tokyo SME Support Center
ปลัดฯก.อุต หารือด้านSME กับประธาน Tokyo SME Support Center ณ ห้องรับรอง ชั้น 3 อาคารสํานักปลัดกระทรวงอุตสาหกรรม
วันนี้ (20 พ.ย. 60) นายพสุ โลหารชุน ปลัดกระทรวงอุตสาหกรรม ให้นายโยชิยูกิ ฟูกูดะ ประธาน Tokyo SME Support Center พร้อมคณะเข้าพบและหารือในประเด็นการส่งเสริม SME ของระหว่างไทยและญี่ปุ่น พร้อมเชิญชวนนักลงทุนญี่ปุ่นมาร่วมลงทุนกับไทยในเขตพื้นที่ระเบียงเศรษฐกิจภาคตะวันออกหรือ EEC ณ ห้องรับรอง ชั้น 3 อาคารสํานักปลัดกระทรวงอุตสาหกรรม